Diari Oficial de la Generalitat Valenciana


Sumari del DOGV 8294, del 14-05-2018 (2018/4318)

Notificació de la sentència dictada en el procediment de guarda y custòdia contenciós número 436/2016.
------------------------------------------------------------------------------------------------------

### Dades del document

Número de DOGV
:   8294

Data del DOGV
:   14-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4318


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda y custòdia contenciós número 436/2016. [2018/4318]  
De: Rosa Elvira Llivipuma Guanoquiza.  
Procuradora: Margarita Gutiérrez Berlanga.  
Contra: Jorge Marcelo Proaño Macías. En rebel·lia.  
Ministeri Fiscal  
Vicenta María Casañ Arandiga, lletrada de l'Administració de justícia del Jutjat de Primera Instància número 8 de València, faig saber que, en el procés d'assumpte civil seguit en el jutjat indicat amb el número 000436/2016 a instàncies de Rosa Elvira Llivipuma Guanoquiza contra Jorge Marcelo Proaño Macías, dimanant d'actuacions de guarda, custòdia o aliments de fills menors no matrimonials no consensuats - 000436/2016, s'ha dictat la següent resolució la dispositiva de la qual és el següent:  
  
«Dispositiva  
Estime substancialment la demanda plantejada per Rosa Elvira Llivipuma Guanoquiza, representada per la procuradora dels tribunals, Margarita Gutiérrez Berlanga i assistida de la lletrada Lorena Torrentí Fernández, contra Jorge Marcelo Proaño Macías, declarat en rebel·lia per la seua incompareixença en aquestes actuacions, i en les quals ha sigut part el Ministeri Fiscal, sobre guarda, custòdia i aliments de fill menor, he de disposar les mesures definitives següents derivades del cessament de la convivència entre les parts:  
1a. La atribució de l'exercici exclusiu de la pàtria potestat sobre els fills menors.  
2a. S'atribueix la guàrdia i la custòdia dels fills menors, a la mare, Rosa Elvira Llivipuma Guanoquiza.  
3a. No es fixa un règim de visites a favor del progenitor, sense perjudici de ser sol·licitat tal règim per aquest si així fóra interessat.  
4a. Jorge Marcelo Proaño Macías, contribuirà, com a prestació per aliments per als fills menors, amb l'abonament, a la mare Rosa Elvira Llivipuma Guanoquiza, en el compte bancari que aquesta designe, per mesos anticipats i dins dels cinc primers dies de cada mes, de la quantitat mensual de 150 euros, per cada un dels menors, la suma pecuniària del qual serà anualment actualitzada en relació amb l'índex de preus al consum; a més, ambdós progenitors pagaran per meitat les despeses extraordinàries per a l'atenció i l'educació dels fills, els necessaris en tot cas i els convenients amb el consentiment de l'altre progenitor o autorització judicial.  
Tot això sense fer una especial condemna en les costes d'aquest procediment.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, s'ha d'anotar en el llibre corresponent i de la qual cal deixar un testimoniatge en les actuacions originals, i que es notificarà a les parts, fent-los saber que, contra aquesta sentència, podran interposar, en aquest jutjat, un recurs d'apel·lació dins dels vint dies següents a la seua notificació amb la constitució prèvia d'un depòsit de 50 euros en el compte de depòsits i consignacions d'aquest jutjat en l'entitat Banco Santander, SA (disposició addicional 15a, LO 1/2009).  
Ho pronuncie, mane i firme.  
Publicació. La sentència anterior va ser llegida i publicada pel jutge que la va dictar en legal forma i en el mateix dia de la seua data.»  
  
I perquè valga de notificació de forma legal a Jorge Marcelo Proaño Macías es publica, en el Diari Oficial de la Generalitat Valenciana, i expedisc el aquest.  
  
València, 27 d'abril de 2018.- La lletrada de l'Administració de justícia: Vicenta María Casañ Arandiga.